Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er mann i alder av 35 år, er bosatt i Sandnes.

Har en ledende verv i Røde Kors, Rogaland og er medlem av det kommunale beredskapsrådet i Sandnes.

Kompetanse: Elektrikerutdannelse jobber i oljerelatert virksomhet til vanlig.

Arbeidserfaring: Jobber i oljerelatert virksomhet, sentralt verv i Røde Kors, Rogaland (FORF)

1. **Kan du beskrive din tilnærming til begrepene risiko og sårbarhet?**

Det går litt hånd i hånd, risiko er sannsynlighet for hva som kan inntreffe av hendelser. Sårbarhet kan være beredskapsevne eller utstyr og materiell vi har for å løse oppgaven.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, vi gjør analyserer i egen organisasjon. Men jeg må si at den prosessen kommunen selv har gjort nylig med sin helhetlige risiko- og sårbarhetsanalyse har vært interessant og lærerik.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Tenker at om arbeidet er gjort skikkelig har man et godt grunnlag, men man kan aldri si helt sikkert hvordan ting blir.

1. **Er helhetlig risiko- og sårbarhetsanalyse viktige for kommunale rapporter?**

Ja, det mener jeg er viktig og har innvirkning på den kommunale planleggingen.

1. **Har du et forhold til risikostyring og dette begrepet?**

Nei, det kan jeg ikke si at jeg har et forhold til. Men vi vurderer alltid egensikkerhet i våre aktiviteter.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vi er en del av FORF- paraplyen- og opplever det som en god organisering. Ordinert er det et utvalg for FORF i Sør- vest politidistrikt som vi er organisert under. Vi er også en del av fylkesberedskapsrådet hos Fylkesmannen i Rogaland.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Mener at det er lover som regulerer redningstjenesten i Norge, men er ikke kjent med lover som regulerer samfunnssikkerhet i norske kommuner.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ja, ut fra det jeg kan se, er kommunen det. Men jeg har ikke erfaringer knyttet til andre kommuner på dette området.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Det må være solid nok til å tåle påkjenninger naturhendelser eller intenderte hendelser.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Ut ifra det jeg kjenner til og som innbygger med oppvekst i Sandnes har jeg et inntrykk av dette.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Ja, vil nevne utbygging av infrastruktur knyttet til transport og logistikk.

Et eksempel er etableringen av sentrallager for Posten og Rema 1000 på Ganddal blir etablert før transportårer er etablert til å håndtere dette. Opplever at dette er utfordrende i flere sammenhenger hvor det etablerers større utbyggingsområder og skoler ikke bygges ut før det har godt lang tid. Vil trekke frem Skårlia og Figgjo som eksempler i forhold til dette.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Etter min oppfatning er vektingen 50/50 i forhold til private og offentlige aktører.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Opplever at det positivt med byutvikling i sentrum. Har inntrykk av at det er viktig for Sandnes å bli en mer urban by. Vil trekke frem prosjekter som Havneparken og nye Ruten i denne sammenheng.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Synes dette er vanskelig å svare på, men jeg har ikke en oppfatning av at det er gjort tilstrekkelig. Fordi jeg ser at det ofte er de store hendelsene som må til for at man skal ta prioritere dette tilstrekkelig, det har det ikke vært i Sandnes i denne perioden slik jeg er kjent med.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tenker at dette med klimaendringer er relevant i forhold til dette og hvordan det vil utarte seg i Sandnes med tanke på Havneparken og bebyggelse nær vassdrag.